CELEX: 32022R0580
Language: da
Date: 2022-04-08 00:00:00
Title: Rådets forordning (EU) 2022/580 af 8. april 2022 om ændring af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

8.4.2022   
               
               
                  DA
               
               
                  Den Europæiske Unions Tidende
               
               
                  L 110/1
               
            
         RÅDETS FORORDNING (EU) 2022/580
         af 8. april 2022
         om ændring af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse 2014/145/FUSP af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Rådets forordning (EU) nr. 269/2014 (2) om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed giver virkning til restriktive foranstaltninger, der er fastsat i afgørelse 2014/145/FUSP.
                  
               
                     (2)
                  
                  
                     Den 8. april 2022 vedtog Rådet afgørelse (FUSP) 2022/582 (3) om ændring af afgørelse 2014/145/FUSP, som indførte flere muligheder for undtagelse fra indefrysningen af aktiver og forbuddet mod at stille pengemidler og økonomiske ressourcer til rådighed for udpegede personer og enheder.
                  
               
                     (3)
                  
                  
                     Disse ændringer hører under anvendelsesområdet for traktaten om Den Europæiske Unions funktionsmåde, og det er nødvendigt at indføre regulering på EU-plan for at gennemføre dem, navnlig for at sikre, at alle medlemsstaterne anvender dem på samme måde.
                  
               
                     (4)
                  
                  
                     Forordning (EU) nr. 269/2014 bør derfor ændres i overensstemmelse hermed.
                  
               
                     (5)
                  
                  
                     For at sikre at foranstaltningerne i denne forordning er effektive, bør den træde i kraft øjeblikkeligt —
                  
               VEDTAGET DENNE FORORDNING:
         
            Artikel 1
            I forordning (EU) nr. 269/2014 foretages følgende ændringer:
            
                        1)
                     
                     
                        I artikel 4, stk. 1, tilføjes følgende litra:
                        
                                    »e)
                                 
                                 
                                    skal betales til eller fra en konto, der tilhører eller indehaves af en diplomatisk eller konsulær repræsentation eller en international organisation, der nyder immunitet i overensstemmelse med folkeretten, for så vidt som de pågældende betalinger skal anvendes til den diplomatiske eller konsulære repræsentations eller den internationale organisations officielle formål.«
                                 
                              
                  
                        2)
                     
                     
                        Artikel 6b affattes således:
                        
                           »Artikel 6b
                           
                              1.   Uanset artikel 2 kan en medlemsstats kompetente myndigheder tillade frigivelse af visse indefrosne pengemidler eller økonomiske ressourcer, der tilhører de enheder, der er opført under nummer 53, 54 og 55 under overskriften »B. Enheder« i bilag I, eller til, at visse pengemidler eller økonomiske ressourcer stilles til rådighed for disse enheder på vilkår, som de kompetente myndigheder finder hensigtsmæssige, og efter at have konstateret, at sådanne pengemidler eller økonomiske ressourcer er nødvendige for senest den 24. august 2022 at afslutte transaktioner, kontrakter eller andre aftaler, herunder korrespondentbankforbindelser, der er indgået med disse enheder inden den 23. februar 2022.
                           
                           
                              2.   Uanset artikel 2 kan en medlemsstats kompetente myndigheder tillade frigivelse af visse indefrosne pengemidler eller økonomiske ressourcer, der tilhører de enheder, der er opført under nummer 79, 80, 81 og 82 i bilag I, eller til, at visse pengemidler eller økonomiske ressourcer stilles til rådighed for disse enheder på vilkår, som de kompetente myndigheder finder hensigtsmæssige, og efter at have konstateret, at sådanne pengemidler eller økonomiske ressourcer er nødvendige for senest den 9. oktober 2022 at afslutte transaktioner, kontrakter eller andre aftaler, herunder korrespondentbankforbindelser, der er indgået med disse enheder inden den 8. april 2022.
                           
                           
                              3.   Uanset artikel 2 kan en medlemsstats kompetente myndigheder på vilkår, som de finder hensigtsmæssige, tillade frigivelse af visse indefrosne pengemidler eller økonomiske ressourcer eller stille visse pengemidler eller økonomiske ressourcer til rådighed for fysiske eller juridiske personer, enheder eller organer, der er opført på listen i bilag I, efter at have konstateret at:
                              
                                          a)
                                       
                                       
                                          pengemidlerne eller de økonomiske ressourcer er nødvendige for salg og overførsel senest den 9. oktober 2022 af ejendomsrettigheder over en juridisk person, en enhed eller et organ, der er etableret i Unionen, hvis disse ejendomsrettigheder direkte eller indirekte ejes af en fysisk eller juridisk person, en enhed eller et organ, der er opført på listen i bilag I, og
                                       
                                    
                                          b)
                                       
                                       
                                          indtægterne fra dette salg og denne overførsel forbliver indefrosset.«
                                       
                                    
                        
                     
                  
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. april 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  EUT L 78 af 17.3.2014, s. 16.
         
            (2)  Rådets forordning (EU) nr. 269/2014 af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT L 78 af 17.3.2014, s. 6).
         
            (3)  Rådets afgørelse (FUSP) 2022/582 af 8. april 2022 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (se side 55 i denne EUT).